Vermlandas

Vermlando lėnas () – pietvakarių Švedijoje, Vermlando provincijoje. Ribojasi pietuose su  Vestra Jotalandu, šiaurėje su Dalarna, ir rytuose su Erebru. Lėnas yra įsikūręs prie Norvegijos sienos. Plotas 17 583 km², 272 773 gyventojų, 15.5 gyv./km². Įkurtas 1779 m. Administracinis centras – Karlstadas (Karlstad).

Savivaldybės 

Lėno teritorijoje yra šios savivaldybės (komunos):

Miestai 
Tai vienas tankiausiai apgyvendintų regionų visoje Švedijoje. Didžiausi Vermlando miestai yra:

 Karlstadas 61 685
 Kristinehamnas 17 839
 Arvika 14 244
 Seflė 8 991
 Kilas 7 842
 Fershaga 6 229
 Filipstadas 6 022
 Skorė 5 402
 Hagforšas 5 146

Istorija 

Vermlando lėnas sutampa su istorine Vermlando provincija (), kultūriniu Skandinavijos regionu, kuris pasižymi savita etnine kultūra ir turi atskirą tapatybę. Šiuo metu jis yra priskiriamas Svealando žemei.
  
Vermlandas minimas seniausioje Švedijos ir Norvegijos istorijoje. Geografiškai jis buvo labai svarbioje dalyje tarp Švedijos Svealando (rytuose) Jotalando (pietuose) ir Rytų Norvegijos Oplandenės regiono (vakaruose). Norvegų legendos teigė, kad šioje šalyje pirmiausia įsitvirtino Inglingai, kilę iš Svealando pajūrio. Svealando karaliaus Ingjaldo III sūnus Olavas Medkirtys užvaldė Vermlandą iškirsdamas gausius čia augusius miškus, ir per žmoną paveldėjo Soliorą toliau vakaruose. Pastarajame užaugęs jo sūnus Ingjaldas paveldėjo Vermlandą. Šiam mirus, Vermlando karaliumi tapo jo brolis Halfdanas Baltieji Kaulai.

Ankstyviausiais laikais (VIII–X a.) Vermlandas buvo laikomas Norvegijos karalystės dalimi, susieta per Inglingų dinastinę liniją. Tačiau nuo XI a. krašto gyventojai pasirinko mokėti duoklę Švedijos karaliui, ir nuo tada pradėta laikyti Jotalando žemės dalimi. Čia suformuota atskira provincija. 1584 m. Karlstadui buvo suteiktos miesto teisės, ir jis tapo provincijos sostine.

Naikinant Švedijos provincijas ir steigiant lėnus, Vermlandas išlaikė atskirą tapatybę ir kultūrą. Ilgą laiką jis buvo sujungtas su Nerke kaip Nerkės ir Vermlando lėnas, tačiau 1779 m. vėl atskirtas kaip atskiras administracinis vienetas. XVII a. į regioną gausiai migravo suomiai kolonistai, kurių likučiai išlaikė savo kalbą ir kultūrą iki pat XX a. pabaigos.

XIX a. Vermlandas priskirtas Svealando žemei.

Nuorodos 
 Vermlando lenas

Švedijos lėnai
Švedijos provincijos
Norvegijos istorija